Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που τροποποιεί τον κανονισμό (ΕΟΚ) αριθ. 2158/92 του Συμβουλίου, για την πυροπροστασία των κοινοτικών δασών

(υποβληθείσες από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η ισχύς των κανονισμών (ΕΟΚ) αριθ. 3528/86 του Συμβουλίου, για την προστασία των δασών στην Κοινότητα από την ατμοσφαιρική ρύπανση, και (ΕΟΚ) αριθ. 2158/92, για την πυροπροστασία των κοινοτικών δασών, λήγει την 31η Δεκεμβρίου 2001.

Τα άρθρα 11 παράγραφος 3 και 10 παράγραφος 3 των εν λόγω κανονισμών, επιβάλλουν την υποβολή στο Κοινοβούλιο και το Συμβούλιο, πριν από τη λήξη της περιόδου εφαρμογής, μιας πρότασης αναθεώρησης, που να περιλαμβάνει ιδίως οικολογικές, οικονομικές και κοινωνικές πτυχές, καθώς και τα αποτελέσματα μιας ανάλυσης κόστους/αποτελεσματικότητας.

Δεδομένου ότι οι προπαρασκευαστικές εργασίες σχετικά με την εν λόγω πρόταση αναθεώρησης δεν έχουν περατωθεί, δεν δύναται επί του παρόντος να υποβληθεί η εν λόγω πρόταση αναθεώρησης, καθώς το Ευρωπαϊκό Κοινοβούλιο και το Συμβούλιο δεν είναι σε θέση να θεσπίσουν τους μελλοντικούς τρόπους συνέχισης των δράσεων που προβλέπονται από τους κανονισμούς (ΕΟΚ) αριθ. 3528/86 και (ΕΟΚ) αριθ. 2158/92, πριν από τη λήξη της περιόδου εφαρμογής των δύο αυτών μέτρων.

Η συνέχιση των δράσεων κατά το 2002, απαιτεί, επομένως, τη λήψη μεταβατικών μέτρων, με τα οποία θα παραταθεί η ισχύς των κανονισμών κατά ένα έτος.

Η χρηματοδοτική κάλυψη, για την υλοποίηση των εν λόγω δράσεων κατά το 2002, έχει αναπροσαρμοστεί με βάση τα ποσά που διατέθηκαν πράγματι στον προϋπολογισμό της περιόδου 1997-2001, καθώς και εκείνα που προβλέπονται στο προσχέδιο του προϋπολογισμού 2002.

2001/0268 (COD)

Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που τροποποιεί τον κανονισμό (ΕΟΚ) αριθ. 2158/92 του Συμβουλίου, για την πυροπροστασία των κοινοτικών δασών

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1,

την πρόταση της Επιτροπής [1],

[1] ΕΕ C ...

τη γνώμη της Οικονομικής και Κοινωνικής Επιτροπής [2],

[2] ΕΕ C ...

τη γνώμη της Επιτροπής των Περιφερειών [3],

[3] ΕΕ C ...

Αποφασίζοντας σύμφωνα με τη διαδικασία του άρθρου 251 της συνθήκης [4],

[4] ΕΕ C ...

Εκτιμώντας τα εξής:

(1) Η περίοδος εφαρμογής της κοινοτικής δράσης που αναφέρεται στον κανονισμό (ΕΟΚ) αριθ. 2158/92 του Συμβουλίου [5] λήγει στις 31 Δεκεμβρίου 2001.

[5] EE L 217 της 31.7.1992, σ. 3. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1485/2001 του Ευρωπαϊκού Κοινοβουλίου και του Συμβουλίου (JO L 196 της 20.7.2001, σ. 4).

(2) Το άρθρο 10 παράγραφος 3 του κανονισμού (ΕΟΚ) αριθ. 2158/92, επιβάλλει την υποβολή στο Κοινοβούλιο και το Συμβούλιο, πριν από τη λήξη της περιόδου εφαρμογής, μιας πρότασης αναθεώρησης, που να περιλαμβάνει ιδίως οικολογικές, οικονομικές και κοινωνικές πτυχές, καθώς και τα αποτελέσματα μιας ανάλυσης κόστους/αποτελεσματικότητας.

(3) Δεδομένου ότι οι προπαρασκευαστικές εργασίες σχετικά με την εν λόγω πρόταση αναθεώρησης δεν έχουν περατωθεί, δεν δύναται επί του παρόντος να υποβληθεί η εν λόγω πρόταση, καθώς το Ευρωπαϊκό Κοινοβούλιο και το Συμβούλιο δεν είναι σε θέση να θεσπίσουν τους μελλοντικούς τρόπους συνέχισης της κοινοτικής δράσης για την πυροπροστασία των κοινοτικών δασών, πριν από τη λήξη της περιόδου υλοποίησής της.

(4) Η συνέχιση της δράσης κατά το 2002, απαιτεί, επομένως, τη λήψη μεταβατικών μέτρων, με τα οποία θα παραταθεί η διάρκεια ισχύος κατά ένα έτος.

(5) Η χρηματοδοτική κάλυψη για την υλοποίηση της δράσης, που αποτελεί το βασικό στοιχείο αναφοράς για την αρμόδια για τον προϋπολογισμό αρχή, κατά την έννοια του σημείου 33 της διοργανικής συμφωνίας της 6ης Μαίου 1999, μεταξύ του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού, κάλυψη που καθορίστηκε, στο άρθρο 10 παράγραφος 2 του κανονισμού (ΕΟΚ) αριθ. 2158/92, σε 49,4 εκατ. ευρώ, πρέπει να προσαρμοστεί βάσει του ποσού που έχει εγγραφεί στο προσχέδιο του προϋπολογισμού για το 2002.

(6) Ενδείκνυται να τροποποιηθεί, αναλόγως, ο κανονισμός (ΕΟΚ) αριθ. 2158/92,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 10, οι παράγραφοι 1 και 2 αντικαθίστανται από το ακόλουθο κείμενο:

«1. Η δράση προβλέπεται να διαρκέσει ένδεκα έτη, με ημερομηνία έναρξης την 1η Ιανουαρίου 1992.

2. Η χρηματοδοτική κάλυψη για την υλοποίηση της δράσης κατά την περίοδο 1997-2002, ανέρχεται σε 58,75 εκατ. ευρώ.

Οι ετήσιες πιστώσεις εγκρίνονται από την αρμόδια για τον προϋπολογισμό αρχή, εντός των ορίων των δημοσιονομικών προοπτικών.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Η Πρόεδρος Ο Πρόεδρος

ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΟΥ ΜΕΤΡΟΥ:

Παράταση των ενεργειών προστασίας των δασών από την ατμοσφαιρική ρύπανση (κανονισμός ΕΟΚ αριθ. 3528/86 - δράση αριθ. 1) και από τις πυρκαγιές (κανονισμός ΕΟΚ αριθ. 2158/92 - δράση αριθ. 2).

2. ΣΧΕΤΙΚΟ (-Α) ΚΟΝΔΥΛΙ (-Α) ΤΟΥ ΠΡΟΫΠΟΛΟΓΙΣΜΟΥ

B2-515 δάση.

3. ΝΟΜΙΚΗ ΒΑΣΗ:

άρθρο 175 της συνθήκης.

4. ΠΕΡΙΓΡΑΦΗ ΤΟΥ ΜΕΤΡΟΥ:

4.1 Γενικός στόχος της ενέργειας

Δράση αριθ. 1 : εμπλουτισμός και βελτίωση των γνώσεων σχετικά με την φυτοϋγειονομική κατάσταση των δασών.

Δράση αριθ. 2 : εμπλουτισμός και βελτίωση των γνώσεων σχετικά με τις πυρκαγιές στα δάση, την πρόληψή τους και την επιτήρησή τους.

4.2 Περίοδος την οποία καλύπτει η δράση

1997-2002.

5. ΚΑΤΑΤΑΞΗ ΤΩΝ ΔΑΠΑΝΩΝ Η ΕΣΟΔΩΝ

5.1 ΥΔ/ΜΥΔ

5.2 ΔΠ/ΜΔΠ

6. ΚΑΤΑΤΑΞΗ ΤΩΝ ΔΑΠΑΝΩΝ Η ΕΣΟΔΩΝ

Βλέπε σημείο 7.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

7.1 Τρόπος υπολογισμού του συνολικού κόστους του μέτρου (σχέση μεταξύ του ατομικού και του συνολικού κόστους)

Δράση αριθ. 1:

- κοινοτική παρέμβαση μέγιστου ποσοστού 50%, για σχέδια που υποβάλλονται από τα κράτη μέλη στην Επιτροπή, για τον περιοδικό απολογισμό της φυτο-υγειονομικής κατάστασης των δασών, την εντατική επιτήρηση και τα πρότυπα και πειραματικά σχέδια,

- 100% κοινοτικής παρέμβασης για τα μέτρα συντονισμού, αξιολόγησης και παρακολούθησης της δράσης,

- Η κατανομή της κοινοτικής συνδρομής δύναται να υπολογιστεί σε 10% για τον περιοδικό απολογισμό, 65% για την εντατική επιτήρηση, 15% για τα πρότυπα πειραματικά σχέδια και 10% για τον συντονισμό.

Δράση αριθ. 2:

- κοινοτική παρέμβαση μέγιστου ποσοστού 30% ή το 50%, (ανάλογα με τον κίνδυνο πυρκαγιάς) για σχέδια/προγράμματα που υποβάλλονται από τα κράτη μέλη στην Επιτροπή, για μελέτες σχετικά με τα αίτια των πυρκαγιών στα δάση, για ενημερωτικές εκστρατείες, ενέργειες πρόληψης και επιτήρησης,

- κοινοτική παρέμβαση μέγιστου ποσοστού 15%, 30% ή 50%, (ανάλογα με τον κίνδυνο πυρκαγιάς) για τη συνέχιση της υλοποίησης του κοινοτικού συστήματος πληροφόρησης για τις πυρκαγιές σε δάση,

- 100% κοινοτικής παρέμβασης για τα μέτρα συντονισμού, αξιολόγησης και παρακολούθησης της δράσης,

- Η κατανομή της κοινοτικής συνδρομής δύναται να υπολογιστεί σε 15% για τις μελέτες των αιτίων πυρκαγιών και τις ενημερωτικές εκστρατείες, 45% για την πρόληψη, 35% για την επιτήρηση και 5% για το σύστημα πληροφόρησης και τον συντονισμό.

7.2 Κατανομή κόστους ανά δραστηριότητα

Η κατανομή για το 2002 είναι ανάλογη εκείνης της περιόδου 1997-2001.

Πιστώσεις υποχρεώσεων σε εκατ. ευρώ (τρέχουσες τιμές)

>ΘΕΣΗ ΠIΝΑΚΑ>

7.3 Χρονοδιάγραμμα πιστώσεων αναλήψεων υποχρεώσεων και πιστώσεων πληρωμών

Ο κατωτέρω πίνακας εκφράζει επίσης τη δημοσιονομική εκτέλεση κατά την περίοδο 1997-2001 και στο προσχέδιο του προϋπολογισμού 2002.

Πιστώσεις υποχρεώσεων σε εκατ. ευρώ (τρέχουσες τιμές)

>ΘΕΣΗ ΠIΝΑΚΑ>

8. ΠΡΟΒΛΕΠΟΜΕΝΕΣ ΔΙΑΤΑΞΕΙΣ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ/ΑΠΟΤΕΛΕΣΜΑΤΙΚΟΤΗΤΑΣ

10. ΔΙΟΙΚΗΤΙΚΕΣ ΔΑΠΑΝΕΣ (ΤΜΗΜΑ III, ΜΕΡΟΣ Α ΤΟΥ ΓΕΝΙΚΟΥ ΠΡΟΫΠΟΛΟΓΙΣΜΟΥ)

Όσον αφορά τα τελευταία αυτά σημεία, δεν υπάρχουν μεταβολές σε σχέση με το δημοσιονομικό δελτίο του 1996 για τις 2 προτάσεις κανονισμών.